Vernier LabQuest 2 umožňuje zbierať dáta a zdieľať ich s rozličnými mobilnými
zariadeniami. Ako súčasť systému prepojenia Connected Science System zlepšuje
prácu v prírodovednom laboratóriu. Pozrime sa na to bližšie.
Napríklad, tu máme v triede päť laboratórnych skupín. Každá z nich má na stole jeden
LabQuest. Pozrime sa, čo sa deje, keď jednotlivé skupiny študentov
zbierajú dáta z prírodovedných experimentov.
Študenti môžu mať rozličné mobilné zariadenia. Môžu to byť napríklad iPady,
Android tablety, Chromebooky, smartfóny alebo iné zariadenia. V každom prípade má skupina
pripojenú na svoj LabQuest nejakú zostavu senzorov. Na každom svojom zariadení
majú študenti bezplatnú aplikáciu grafickej analýzy. Máme aplikáciu Graphical Analysis
pre iOS, Graphical Analysis pre Android a Graphical Analysis pre Chrome. Všetky tieto aplikácie sú bezplatne
dostupné na príslušných webových obchodoch aplikácií.
LabQuest používa svoje zabudované Wi-Fi na vysielanie dát do jednotlivých zariadení študentov
v reálnom čase, keď sú tieto dáta zbierané zo senzorov. Jednou z možností usporiadania
je použitie stolného počítača namiesto LabQuestu. Rovnaká technológia zdieľania dát,
aká je zabudovaná v LabQueste, je aj v našich programoch
Logger Pro pre Windows a Logger pre Macintosh. Keď je počítač na rovnakej sieti
ako zariadenia študentov, je možné rovnakým spôsobom
zdieľať dáta.
Keď teda študenti pracujú spolu na zbere dát, každý z nich bude mať na svojom
osobnom zariadení kópiu dát. Ak majú študenti v našom prípade za úlohu
nájsť sklon priamky, každý člen skupiny to môže urobiť rozličným
spôsobom. Jeden študent si môže zvoliť počiatočný a koncový bod
a nakresliť medzi nimi rovnú čiaru. Iný študent môže urobiť štatistickú
analýzu zostavy dát. Ďalší študent sa môže rozhodnúť na preloženie krivky cez dáta. V každom prípade
našli svoje vlastné spôsoby riešení, ale všetci pracovali na tej istej zostave dát. Študenti pracujú spolu
na zbere dát a vymieňajú si pritom skúsenosti.
Potom prejdú k samostatnej analýze týchto dát. Každý zo študentov môže mať
svoju vlastnú kópiu dát, čo umožňuje jeho individuálny
kritický pohľad a individuálnu analýzu dát.
Keď študenti urobia svoje individuálne analýzy dát, môžu ich exportovať
v rozličných formátoch. Môžu si ich vytlačiť, uložiť ako PDF alebo presunúť
do textového editora a napísať vyhodnotenie laboratórnej úlohy. Dáta si môžu uložiť ako
textový alebo CSV súbor, ktorý sa dá otvoriť v programoch Excel, Matlab, Google Docs alebo
v iných programoch. Ďalší možný formát je CMBL, ktorý sa dá otvoriť v programe Logger Pro, ak chcú študenti pokračovať
vo vyhodnocovaní laboratórnej úlohy doma na počítači.
Logger Pro sa vždy dodáva ako licencia
pre celú školu. Dáta sa dajú exportovať do webovského analytického nástroja, akým je napríklad Plotly.
Ďalším spôsobom využitia zabudovaného Wi-Fi pripojenia LabQuestu je spojenie
so softvérom LabQuest Viewer. Tento program sa trochu odlišuje od ostatných programov,
pretože je určený pre učiteľa, nie pre žiakov. Učiteľ môže premietať
obrazovku LabQuestu a sústrediť pozornosť celej triedy na jednu vec. Učiteľ si môže tiež
prezerať prácu celej triedy na náhľadoch obrazoviek
viacerých LabQuestov naraz. Takto učiteľ vidí, ktorá skupina
potrebuje pomoc a môže tiež diskutovať zaujímavé výsledky
LabQuest 2 je unikátnym zariadením na trhu. Je to jediný interfejs, ktorý umožňuje
jedno alebo viaceré pripojenia a zdieľanie dát z jedného zdroja do viacerých
zariadení študentov.